recursal/SuperWikiNEXT-32B huggingface dataset:
Dychová hudba zo začiatku 20. storočia.
**Dychový orchester** alebo **dychová kapela** je pojem, ktorý pomenúva orchester alebo kapelu zložené z dychových nástrojov, bicích nástrojov a perkusií hrajúci dychovú hudbu.

Prvé dychové orchestre vznikali začiatkom 19. storočia a boli to vojenské dychové hudby. Postupne sa dychová hudba stávala zaujímavejšou a začali vznikať poloprofesionálne a amatérske hasičské či banícke dychové hudby. Najstarším dychovým orchestrom na Slovensku je Dychová hudba Železiarne Podbrezová, ktorá vznikla v roku 1838.

Pojem dychová orchester je veľmi rozmanitý. Zahŕňa malé dychové hudby (do 15 hudobníkov), zvyčajne známe pod pojmom *dychovka*, stredne veľké dychové orchestre (15 – 25 hudobníkov), veľké orchestre (viac ako 25 hudobníkov), symfonické dychové orchestre a profesionálne vojenské hudby.

Repertoár
---------

Repertoár dychových hudieb tvoria rôzne skladby od pochodov, tanečných a koncertných skladieb cez skladby pre sólový nástroj alebo spev a slávnostné predohry po operetné diela a úpravy symfonických a iných skladieb. Dychový orchester má na Slovensku, v Česku, Rakúsku, Nemecku a Maďarsku stále bohatú tradíciu. Orchestre účinkujú na rôznych spoločenských akciách, sprievodoch, pietnych aktoch a tiež na smútočných obradoch.

Každoročne sa konajú (nielen) v Európe rôzne festivaly a súťažné prehliadky pre dychové orchestre. Na Slovensku je najznámejšou súťažnou prehliadkou *Pádivého Trenčín*, ktorá sa koná každé dva roky v Trenčíne a nesie názov po nestorovi slovenskej dychovej, ktorým bol Karol Pádivý.

Obsadenie
---------

Obsadenie jednotlivých poloprofesionálnych a amatérskych orchestrov sa líši podľa repertoáru orchestra a najmä podľa toho, koľko hudobníkov má daný orchester k dispozícii.

**Drevené dychové nástroje**

* Pikola
* 1. 2. Flauta
* 1. (2.) Hoboj
* 1. (2.) Fagot
* Klarinet Es
* 1. 2. 3. Klarinet B
* (Basklarinet)
* 1. 2. Alt – saxofón Es
* 1. 2. Tenor – saxofón B
* (Barytón – saxofón)

**Plechové dychové nástroje**

* 1. 2. 3. 4. Lesný roh F
* 1. 2. 3. Trúbka
* 4. 5. Trúbka – sprievodné
* Bastrúbka
* Trombón
* 1. 2. 3. Pozauna
* 1. 2. Krídlovka
* Tenor
* Barytón
* F a B Tuba

**Bicie nástroje**

* Bicia súprava
* Veľký bubon
* Činely
* Tympany
* Zvonkohra
* (Xylofón)

Niekedy môžeme okrem týchto nástrojov vidieť v dychových orchestroch (najmä symfonických) aj kontrabas a harfu. Všetko ohľadom obsadenia totiž záleží iba od skladateľa a inštrumentácie, ktorú si pre svoje dielo zvolí. Nástroje uvedené v zátvorkách sú používané iba vo výnimočných prípadoch.

Známe slovenské dychové hudby a orchestre
-----------------------------------------

* *Malokarpatská kapela*
* *Istropolis Concert Band*
* *DH Železiarne Podbrezová*
* *Dychový orchester mladých mesta Košice*
* *Dychový orchester ZUŠ Považská Bystrica*
* *Dunajská kapela*
* *Vojenská hudba Banská Bystrica*
* *Vojenská hudba Ozbrojených síl Slovenskej republiky*
* Dychový Orchester mesta Galanta

Zdroje
------

* DH Železiarne Podbrezová
* Združenie dychových hudieb Slovenska
**Ailios Granianos** (starogr. *Αίλιος Γρανιανός* – *Ailios Granianos*) bol niekoľkonásobný olympijský víťaz v 2. storočí.

Ailios Granianos zo Sikyónu bol jedným z najslávnejších športovcov v starovekom Grécku. Olympijské triumfy totiž dosiahol na troch hrách po sebe, na 228. hrách v roku 133 zvíťazil ešte ako dorastenec v behu na jedno stadion, na 229. hrách v roku 137 si vybojoval víťazstvá až v troch disciplínach, a to v behu na dve stadiá, v behu ťažkoodencov a v päťboji a v tejto disciplíne zvíťazil i na 230. hrách v roku 141.

Olympijské víťazstvá Ailia Graniana zaznamenal cestovateľ a spisovateľ Pausanias, ktorý v druhom storočí videl jeho sochu v Sikyóne neďaleko svätyne bohyne Atény: „*Vo vnútri posvätného okrsku je umiestnená bronzová socha, je to Sikyónčan Granianos, ktorý získal v Olympii dve víťazstvá v päťboji, tretie v stadiu za jednoduchý beh a dvoje v diaulu a nahý so štítom."*

Referencie a bibliografia
-------------------------

1. 1 2  Ulrich Sinn, *Das antike Olympia: Götter, Spiel und Kunst*, str. 167
2. 1 2  Pausanias, *Periégésis tés Hellados*, 2,11,8.
3. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 25-039-73. S. 147-148.

Pozri aj
--------

* Zoznam olympijských víťazov staroveku
| Zuzana MV |
| --- |
| [[Obrázok:|260px|]] |
| **Základná charakteristika** |
| Posádka | 2 |
| Dĺžka | 9,975 m |
| Šírka | 2,57 m |
| Výška | 3,6 m |
| Hmotnosť | Pohotovostná hmotnosť: 18 500 kg  Užitočná hmotnosť: 12 000 kg |
| **Pancierovanie a výzbroj** |
| Pancierovanie | zodolnená kabína |
| Hlavná zbraň |  |
| Sekundárne zbrane |  |
| **Pohon a pohyb** |
| Pohon | 6-valcový MAN D-2876 LF02 diesel 338 kW pri 2000 otáčkach za minútu |
| Odpruženie | listové perá |
| Max. rýchlosť | 85 km/h (na ceste) |
| Pomer výkon/hmotnosť |  |
| Dojazd |  |
| Priechodnosť | brod hlboký 1,2 m, zákop široký 2,0 m |

 **Zuzana MV**  je muničné vozidlo vyvinuté pre zásobovanie muníciou delostreleckého systému samohybnej kanónovej húfnice vz. 2000 Zuzana.

Konštrukcia a technické parametre
---------------------------------

Ide o nákladné vozidlo s valníkovou plošinou, pancierovou kabínou a hydraulickou rukou. Nákladná plošina umožňuje zavesenie a upevnenie bočníc v horizontálnej polohe, čo vytvára pracovnú plochu pre narábanie posádky s muníciou. Tá je dvojčlenná – veliteľ a vodič.

Vozidlo je postavené na báze vozidla Tatra 815 so stálym pohonom všetkých kolies 8x8. Nemecký motor MAN v spolupráci s americkou prevodovkou ALLISON HD 4560 PR umožňuje rýchlu prevádzku po spevnených komunikáciách aj dobrú priechodnosť v teréne. Podvozok je vybavený zariadením umožňujúcim meniť za jazdy tlak vzduchu vo všetkých pneumatikách a je schopný núdzovej jazdy pri zničení ktoréhokoľvek kolesa.

Na plošine môže byť umiestnených 120 kusov projektilov, v šiestich hermeticky uzavretých kontajneroch po 20 kusov a v rovnakom počte aj prepravu výmetných náplní. Jedno vozidlo tak stačí pre zabezpečenie munície pre tri húfnice Zuzana vz. 2000.

Vozidlo je vybavené navijákom s dĺžkou lana 85 metrov a ťažnou silou 120kN, rádiovou stanicou a vnútorným hovorovým zariadením.

Používatelia
------------

* Slovensko  Slovensko

Referencie
----------

1. ↑   *SVK - Zuzana MV* [online]. valka.cz, [cit. 2020-01-22]. Dostupné online.
2. ↑   *Muničné vozidlo ZUZANA - MV* [online]. military.cz, [cit. 2020-01-22]. Dostupné online.
Logo banky SberbankLogo banky Sberbank
**Sberbank Slovensko, a.s.** bola do júla 2017 banka pôsobiaca na Slovensku. Založená bola v roku 1991 pod názvom ĽUDOVÁ BANKA Bratislava, akciová spoločnosť a do februára 2013 bola členom skupiny Volksbank. Od roku 2013 bola členom skupiny Sberbank Rossii pod názvom Sberbank Slovensko, a.s. 1. augusta 2017 bola zlúčená s bankou Prima Banka Slovensko, a.s.

Obchodné meno
-------------

* Sberbank Slovensko, a.s. (od: 15.02.2013 do: 31.07.2017)
* **VOLKSBANK Slovensko, a.s.** (od: 01.11.2007 do: 14.02.2013)
* **ĽUDOVÁ BANKA, akciová spoločnosť**, skrátený názov: ĽUDOVÁ BANKA, a.s. (od: 01.07.1996 do: 31.10.2007)
* **ĽUDOVÁ BANKA Bratislava, akciová spoločnosť**, skrátený názov: ĽUDOVÁ BANKA Bratislava, a.s. (od: 30.08.1991 do: 30.06.1996)

Charakteristika
---------------

Sberbank Slovensko mala na Slovensku 45 pracovísk a zamestnávala viac ako 690 ľudí. 

Banka bola signátorom Etického kódexu bánk v oblasti ochrany spotrebiteľa. Kódex sa vzťahuje na bežné účty, sporiace produkty, vkladové produkty, elektronické a úverové bankovníctvo a služby platobného styku.

29. júla 2017 sa väčšinovým vlastníkom banky stala spoločnosť Penta a vlastní 99,5% akcií Sberbank. Penta je vlastníkom aj ďalšej banky s názvom Prima banka a od augusta 2017 zlúčila oba subjekty pod jednu značku.

Referencie
----------

1. 1 2  Obchodný register SR dostupné online
2. ↑  TURŇA, Marek. Akcionári schválili zlúčenie bánk. Sberbank sa spojí s Prima bankou. *Hospodárske noviny*. Dostupné online [cit. 2017-10-11].
***Tou E jüan*** (čín. 竇娥冤, pchin-jin: *Dòu É yuān* - doslova nespravodlivosť voči Tou E), známa podľa záverečnej árie aj ako ***Letný sneh*** (六月雪), patrí k najlepším hrám čínskeho dramatika Kuan Chan-čchinga. Bola napísaná na začiatku 14. storočia počas vlády mongolskej dynastie Jüan. 

Hlavnou hrdinkou hry je Tou E, mladá vdova, ktorá sa oddane stará o svoju svokru. Tou E sa stane obeťou dvoch podvodníkov, otca a syna, a je obvinená z vraždy staršieho z nich. Na mučidlách je prinútená sa priznať a neskôr je odsúdená. Pred smrťou však prisahala, že "nebo a zem" dokáže jej nevinu. Po jej smrti v júni napadol sneh, jej duch povedal o nespravodlivosti jej otcovi, ktorý sa stal vyšetrovateľom a usvedčil skorumpovaných úradníkov.

Hra nesie silné morálne posolstvo a je napísaná v hovorovom jazyku. Neskôr bola mnohokrát prepracovaná a námet použitý viacerými dramatikmi.

Externé odkazy
--------------

* Kuan Chan-čching: *Letní sníh a jiné hry*. Praha: SNLKHU, 1960. Preklad Dany Kalvodovej do češtiny.
Nimbostratus
**Nimbostratus** (skratka Ns), po slovensky **dažďová sloha** je nízko položený oblak vyskytujúci sa vo výškach do 3000 metrov. Je tmavý a beztvarý, môže však vyzerať ako osvetlený zvnútra, keď medzerami v ňom presvitá svetlejší stratus nad ním. Má veľmi nízku základňu a je dosť hrubý na to, aby úplne zakryl Slnko a Mesiac. Jeho základňa je taká nízka, že často zakrýva vrcholy kopcov, a hôr. Ak je celá obloha zatiahnutá nimbostratom, dni sú pochmúrne a noci tmavé. Ak je jeho teplota vyššia ako -10 °C, pozostáva hlavne z vody. Ak sa teplota oblaku pohybuje v intervale -10 °C až -20 °C, v spodnej časti bude pozostávať z vody a vo vrchnej z ľadu. Pod -20 °C bude pozostávať hlavne z ľadu. Vyskytuje sa celosvetovo okrem Antarktídy. Zmes vody a ľadu umožňuje vznik väčších ľadových kryštálikov, ktoré potom padajú ako sneh, alebo sa roztopia a začne pršať. Nimbostratus možno považovať za „najviac zrážkový" oblak. Vyvoláva totiž nepretržitý dážď alebo sneženie.

Známe podtypy
-------------

* Nimbostratus Praecipitatio - z tohoto typu oblaku padajú zrážky, ktoré vyzerajú ako predĺženie samotného oblaku.
* Nimbostratus Pannus - mrak je roztrhaný na časti, ktoré niekedy tvoria až súvislú vrstvu.

| * z
* d
* u
Oblaky |
| --- |
| Extrémne vysoké oblaky | 
* Perleťový oblak
* Nočné svietiace oblaky

 |  |
| Vysoké oblaky | 
* Cirus (Ci)
* Cirus uncinus
* Cirus Kelvin-Helmholtz colombia
* Cirostratus (Cs)
* Cirokumulus (Cc)
* Pileus
* Contrail

 |
| Stredné oblaky | 
* Altostratus (As)
* Altostratus undulatus
* Altokumulus (Ac)
* Altocumulus undulatus
* Altocumulus castellanus
* Altocumulus lenticularis

 |
| Nízke oblaky | 
* Hmla
* Stratus (St)
* Nimbostratus (Ns)
* Kumulus (Cu)
* Cumulus humilis (Cu)
* Cumulus mediocris (Cu)
* Stratokumulus (Sc)
* Arcus (Roll)
* Fractus
* Tuba
* Shelf
* Stenový oblak

 |
| Oblaky s vertikálnym vývojom | 
* Kumulonimbus (Cb)
* Cumulonimbus arcus
* Cumulonimbus capillatus
* Cumulonimbus incus
* Cumulonimbus calvus
* Cumulonimbus mammatus
* Cumulus congestus
* Cumulus castellanus
* Pyrokumulus
* Pyrokumulonimbus

 |


|  |  |
| --- | --- |
|  | Portál vedy o ZemiPortál slnečná sústava |
**Eleanor Cattonová** (\* 24. september 1985, London, Ontário, Kanada) je novozélandská spisovateľka.

Narodila sa v Kanade, kde jej otec študoval na University of Western Ontario. Navštevovala Burnside High School, neskôr študovala angličtinu na univerzite v Canterbury a následne tvorivé písanie na Victoria University of Wellington. V súčasnosti žije v Aucklande a vyučuje tvorivé písanie na Manukau Institute of Technology.

Debutovala románom *The Rehearsal* v roku 2008. Za jej druhý román *The Luminaries* (Svietidlá) získava v roku 2013 vo veku 28 rokov prestížnu Man Booker Prize. Je teda najmladší človek, ktorý vyhral túto literárnu cenu vrátane odmeny 50 000 libier. Jej 832-stranový román je zároveň najdlhšou víťaznou knihou v 45-ročnej histórii udeľovania Man Booker Prize. Po Hulme Keri, ktorá získala cenu s románom *Kamenní ľudia* v roku 1985, je druhá nositeľka tejto ceny z Nového Zélandu.

Referencie
----------

1. ↑   Man Booker Prize získala Eleanor Cattonová

Zdroj
-----

* *Tento článok je čiastočný alebo úplný preklad článkov Eleanor Catton na nemeckej Wikipédii a Eleanor Catton na anglickej Wikipédii.*

Autoritné údaje: * BnF: 16516057g
* GND: 139183302
* ISNI: 0000 0001 2018 719X
* LCCN: n2009061714
* NK ČR: jo2011639653
* VIAF: 100695642
* WorldCat: lccn-n2009061714
**Elefantis** alebo **Elefantiné** (starogr. *Ἐλεφαντίς, Ἐλεφαντίνη* – *Elefantis, Elefantiné*, lat. *Elephantis*) je v gréckej mytológii manželka líbyjského kráľa Danaa.

Elefantis bola manželka líbyjského kráľa Danaa a matka jeho dvoch dcér, Hyperméstry a Gorgofony. Danaos mal päťdesiat dcér so svojimi početnými manželkami a družkami. O dcéry Danaa sa uchádzalo päťdesiat synov jeho brata Aigypta, ktorý vládol v susednom Egypte. Keďže Danaos so svadbou nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.

Keď sa potom chystala hromadná svadba, Danaos dcéram prikázal, aby svojich manželov počas svadobnej noci zavraždili. Hyperméstra sa však do svojho manžela Lynkea zamilovala a príkaz nesplnila, ale Gorgofoné a aj ostatné ich sestry otca poslúchli a bohovia ich preto odsúdili na večný trest nosiť v podsvetí do deravého suda vodu.

Referencie a bibliografia
-------------------------

1. 1 2 3 4 5  Apollodoros, *Bibliotheca*, 2,1,5.
2. 1 2  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 32.
3. ↑  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 206.
4. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 314.
**Sarodius** bol kráľ Alanov v oblasti severného Kaukazu v šiestom storočí. Zmienka o Sarodiovi kráľovi Alanov sa zachovala z pera byzantského pisára, keď v roku 569 prišli k Západným Turkom byzantskí vyslanci vedení Zemarchom. Predmetom vyjednávania bola zmena trasy hodvábnej cesty. V polovici šiesteho storočia dobyli Turci Sogdian a získali kontrolu nad hodvábnou cestou, ktorá prechádzala zo strednej Azie do Perzie. Turci sa spojili s Byzantskou ríšou proti Sásánovskej ríši v Perzii. V tomto spore sa Alani vedení Sarodiom priklonili na stranu Peržanov. Alani pochádzali zo strednéj Azie, boli zväzom mnohých prevažne kočovných kmeňov živiacich sa chovom dobytka, hovorili iránskymi dialektikami, ale niektoré kmene v oblasti Kavkazu hovorili kavkazkými nárečiami. Podľa antických popisov to boli pohybliví krutí bojovníci, spôsobom života pripomínali Hunov. Archeológovia odkryli v južnom Rusku v oblasti severného Kavkazu pozostatky alanských hradísk. Vek niektorých siaha až do čias keď vládol kráľ Sarodius. Za potomkov Alanov sa považujú dnešní Osetínci.
Hrob protipápeža Klement VIII. v katedrále v Palma de Mallorca
**Klement VIII.** (lat. *Clemens Octavus*), vl. menom **Gil Sanchez Muñoz y Carbón** (\* 1369 alebo 1370, Teruel, Aragónsko – † 28. december 1446) bol španielsky duchovný a protipápež Martina V. (v období od 10. júna 1423 do 26. júla 1429).

Jeho zvolenie za protipápeža možno považovať za jeden z dozvukov veľkej západnej schizmy (trvala v rokoch 1378 – 1417). 

Pochádzal z aragónskeho mesta Teruel a prvý raz sa významnejšie prejavil ako blízky spolupracovník kardinála Pedra de Luna (neskoršieho protipápeža Benedikta XIII.). Tesne pred Benediktovou smrťou zastával funkcie opáta vo Valencii a kňaza v rodnom meste.

Po Benediktovom skone ho vyhlásili za jeho nástupcu napriek tomu, že od novembra 1417 mala rímska cirkev riadne zvoleného pápeža Martina V. I keď mu bolo jasné, že nemá legitímnu moc, vykonával činnosti súvisiace s pápežským úradom (o. i. navrhol ďalšieho protipápeža Benedikta XIV.). Za svoje sídlo si zvolil mesto Peñíscola na pobreží Stredozemného mora. 

Na nátlak aragónskeho kráľa Alfonsa V. a jeho vyslanca, kardinála Alfonsa de Borja (neskoršieho pápeža Kalixta III.) abdikoval a na dôstojnej ceremónii 26. júla 1429 sa ochotne podrobil právoplatnému pápežovi. 14. augusta 1429 zložil Martinovi V. prísahu vernosti, ktorý ho vzápätí vymenoval za biskupa na baleárskom ostrove Malorke. Úrad zastával až do svojej smrti a v hlavnom meste ostrova Palma de Mallorca bol v miestnej katedrále pochovaný.

Zdroj
-----

* KLEMENT (VIII). In: KELLY, J. N. D. *Pápeži dvoch tisícročí : od sv. Petra po Jána Pavla II*. Preklad Otto Havrila; ilustrácie Monika Čulenová. Vyd. 1. Bratislava : Roal, 1994. 288 s. ISBN 80-88706-00-9. S. 194.

  


| * z
* d
* u
Protipápeži |
| --- |
| 
* Hippolitos
* Novacián
* Félix II.
* Ursinus
* Eulalius
* Vavrinec
* Dioscorus
* Teodor
* Paschal
* Konštantín II.
* Filip
* Ján VIII.
* Anastasius
* Christoforus
* Bonifác VII.
* Ján XVI.
* Gregor VI.
* Benedikt X.
* Honorius II.
* Klement III.
* Theodorich
* Adalbert
* Silvester IV.
* Gregor VIII.
* Celestín II.
* Anaklét II.
* Viktor IV. (1138)
* Viktor IV. (1159 – 1164)
* Paschal III.
* Kalixt III.
* Inocent III.
* Mikuláš V.
* Klement VII.
* Benedikt XIII.
* Alexander V.
* Ján XXIII.
* Klement VIII.
* Benedikt XIV. (1424 - 1429)
* Benedikt XIV. (1430 - 1437)
* Félix V.

 |

Autoritné údaje: * GND: 119026910
* VIAF: 20481442
Chemická štruktúra azitromycínu (3d zobrazenie)
**Azitromycín** je antibiotikum patriace medzi azalidy, podtriedy makrolidových antibiotík. Je to derivát erytromycínu, od ktorého sa líši v chemickej štruktúre: atóm metyl-substituovaného dusíka je začlenený do laktónového prstenca, čím sa stáva laktónový kruh 15-členným. Azitromycín je účinnejší voči niektorým druhom baktérií ako erytromycín, z tela sa vylučuje pomaly, čo umožňuje jeho výhodné dávkovanie raz denne počas 3-5 dní, v niektorých indikáciách sa podáva jednorazovo.

Použitie
--------

Liečba a prevencia infekcií vyvolaných citlivými mikroorganizmami ktoré vyvolávajú zápaly stredného ucha, hltana, prinosových dutín, v komunite získané respiračné infekcie (vrátane zápalu pľúc), gastrointestinálne infekcie (zahrňujúce týfus a v kombinácii s inými liekmi eradikáciu H. pylori), niektoré pohlavne prenosné infekcie (kvapavka, non-gonokoková uretritída, chlamydióza a cervicitída). V posledných rokoch bol používaný na primárnu prevenciu bakteriálnych infekcií u dojčiat a hlavne tých so slabším imunitným systémom. Ukazuje sa, že je účinný proti malárii pri použití v kombinácii s artesunátom alebo chinínom, optimálna dávka pre toto ochorenie nie je ešte známa.

Chemická štruktúra azitromycínu

Komerčné názvy
--------------

Azitromycín sa predáva pod značkami *Azithral*, *Aziva*, *Maazi* a *Zithrome* v Indii, *APO-Azitromycín*, *Azitromycín* v Kanade, *Zithromax* vo Fínsku, Taliansku, Veľkej Británii, Spojených štátoch, Austrálii, Portugalsku, Južnej Afrike, Kanade, Thajsku, Malajzii, Libanone, Egypte, Belgicku a Grécku, *Hemomicin* v Srbsku, *Zithromac* v Japonsku, *Vinzam*, *Zitromax* v Španielsku, *Samitrogen Azitromicina* v Mexiku, *Zmax*, *Sumamed* v Bulharsku, Chorvátsku, Česku, Macedónsku, Rusku, Slovensku a Slovinsku, *Azitrox* v Česku, Rumunsku a na Slovensku, *Amixef* v Peru, SIMPLI-3 (Beacon Pharmaceuticals Ltd.) v Bangladéši.

Liek s obsahom 500mg azitromycínu

Mechanizmus účinku
------------------

Azitromycín zabraňuje baktériám v raste tým, že manipuluje s ich syntézou proteínov. Azitromycín sa viaže na 50S podjednotku bakteriálneho ribozómu a tým inhibuje preklad z mRNA. Nemá vplyv na syntézu nukleových kyselín.

Nežiaduce účinky
----------------

Najčastejšie hnačka (5%), nevoľnosť (3%), bolesť brucha (3%) a zvracanie. Môže spôsobiť nervozitu, kožné reakcie, anafylaxiu, rovnako ako u všetkých antimikrobiálnych látok pseudomembranóznu kolitídu. Tento liek môže ovplyvniť účinnosť antikoncepčných piluliek. V ojedinelých prípadoch sa rozvinula cholestatická hepatitída alebo delírium. Podľa varovania FDA z r. 2013 môže ovplyvniť činnosť srdca.
Súradnice: 37°43′56″S 140°14′52″V﻿ / ﻿37,73222°S 140,24778°V﻿ / 37.73222; 140.24778

**Azuma** je v súčasnosti neaktívny stratovulkanický komplex, nachádzajúci sa v centrálnej časti ostrova Honšú, západne od mesta Fukušima, a severne od sopky Adatara. Komplex je tvorený niekoľkými prekrývajúcimi sa stratovulkánmi, štítovými vulkánmi, lávovými dómami a troskovými kužeľmi, ležiacimi na straších, treťohorných sedimentoch a granodioritoch.

Vulkanická aktivita sa počas vývoja presúvala na východ (severovýchod), posledne činný bol stratovulkán *Issaikjó* na severnom okraji komplexu. Kráter *Azuma-Kofudži* a priľahlé fumarolické polia na vrchole tohto stratovulkánu sú obľúbená turistická destinácia.

Iné projekty
------------

Commons
* Spolupracuj na Commons Commons ponúka multimediálne súbory na tému **vulkanický komplex Azuma**.

Externé odkazy
--------------

* www.volcano.si.edu - vulkanický komoplex Azuma na Global Volcanism Program (po anglicky)
**Regulačný obvod** je negatívna spätná väzba, ktorá prepája výstup riadeného systému s jeho vstupom. Systém, ktorý regulačný obvod riadi, sa označuje ako *regulovaná sústava*. Výstupom sústavy je nejaká veličina (fyzikálna alebo chemická – tlak, teplota, hladina glukózy v tele a podobne), ktorú regulačný obvod udržuje na stanovenej úrovni – označuje sa preto ako *regulačná veličina*.

Aby bolo možné regulovanú veličinu regulovať, musí systém poznať jej okamžitú hodnotu. Na to slúži snímač, označovaný ako *receptor*. Aktuálne zistená hodnota sa odovzdáva do tzv. *komparátora*, ktorý aktuálnu hodnotu porovnáva s požadovanou. Zistený rozdiel – tzv. *regulačná odchýlka* – je odovzdaná riadiacej časti systému nazývanej *regulátor* (napríklad v prípade riadenia hladiny glukózy v tele sú to endokrinné bunky pankreasu). Ten potom príslušne ovplyvní činnosť regulovanej sústavy (v danom prípade produkciou inzulínu alebo glukagónu).

Ak regulačný obvod udržuje hodnotu v čase stálu, hovoríme o *regulácii na konštantnú hodnotu*, ak sa hodnota v čase mení, tak o tzv. *vlečnej regulácii*.

Zdroje
------

* KITTNAR, Otomar a kol. *Lékařská fyziologie*. Praha : Grada, 2011. ISBN 978-80-247-3068-4. (po česky)
**Nespisovná frazeológia** je súborný názov pre všetky druhy frazém, ktoré nepatria do frazeológie spisovného jazyka. Do nespisovnej frazeológie sa zaraďujú frazémy, ktoré svojimi významovými vlastnosťami, svojimi konotáciami alebo na druhej strane povahou svojich zložiek prekračujú znaky spisovnej frazeológie. Jej osobitnými druhmi sú nárečová frazeológia, slangová frazeológia, argotová frazeológia a novšie aj subštandardná frazeológia. Jadrom nespisovnej frazeológie sú tzv. vlastné frazémy príslušného typu (napr. vlastné nárečové frazémy, vlastné argotové frazémy atď.). Problematickejšie sú príslušné typy, ktorých zaradenie do daných kategórií sa opiera o prítomnosť variantnej zložky z príslušnej nespisovnej vrstvy. Zapojenia nespisovného komponenta neznamená automatické zaradenie danej frazémy do príslušnej kategórie nespisovných frazém. Isté frazémy s nespisovnými zložkami mávajú platnosť spisovných frazém. Porov. aj klasifikácia frazém podľa vzťahu k spisovnému jazyku, ďalej nárečová frazeológia i slangová frazeológia. 

*Článok pôvodne čerpal z diela ĎURČO, Peter (ed.). Frazeologická terminológia (1995) uverejneného na webe Jazykovedného ústavu Ľudovíta Štúra Slovenskej akadémie vied.*
Emblém Námornej pechoty Spojených štátov.
**United States Marine Corps** (skratka: **USMC**; doslova: „Zbor Námornej pechoty Spojených štátov", často prekladané ako „Námorná pechota Spojených štátov [amerických]"; príslušník sa nazýva angl. *Marine*) je zložka Ozbrojených síl Spojených štátov, ktorej primárnym účelom je udržiavanie projekcie sily prostredníctvom nasadenia námorno-vzdušno-pozemných úlohových zoskupení, využívajúc logistické zabezpečenie Vojenského námorníctva Spojených štátov. Je jednou zo štyroch ozbrojených zložiek Ministerstva obrany Spojených štátov a jednou zo siedmich federálnych uniformovaných zložiek Spojených štátov.

Od 24. septembra 2015 je (37.) veliteľom Námornej pechoty generál Robert Neller. Generál Námornej pechoty Joseph Dunford je od 1. októbra 2015 (19.) predsedom Spoločného štábu náčelníkov zložiek Ozbrojených síl Spojených štátov, tzn. najvyšším vojenským veliteľom Ozbrojených síl a hlavným vojenským poradcom prezidenta, ministra obrany, Rady pre národnú bezpečnosť a Rady pre vnútornú bezpečnosť.

Hodnosti
--------

*Bližšie informácie v hlavnom článku: Hodnosti United States Armed Forces#United States Marine Corps (Námorná pechota Spojených štátov)*

Poznámky
--------

1. ↑  Do slovenčiny (skôr hovorovo) prekladané ako „mariňák". Opisne výraz možno preložiť ako „vojak námornej pechoty". Poznámka: Uchádzač o prijatie sa označuje ako „regrút" (angl. *Recruit*) a oslovenie *Marine* získava po úspešnom absolvovaní základného vojenského výcviku.

Iné projekty
------------

Commons
* Spolupracuj na Commons Commons ponúka multimediálne súbory na tému **United States Marine Corps**

Externé odkazy
--------------

* Oficiálny web USMC

Zdroj
-----

*Tento článok je čiastočný alebo úplný preklad článku United States Marine Corps na anglickej Wikipédii.*

| * z
* d
* u
United States Armed Forces |
| --- |
| Civilné riadenie | 
* Hlavný veliteľ: Prezident Joe Biden (zoznam)
* Ministerstvo obrany: Minister Lloyd J. Austin (zoznam)

 |
| Spoločný štáb náčelníkov zložiek | 
* Náčelník štábu: gen. Mark Milley (USA)
* Zástupca náčelníka štábu: adm. Christopher W. Grady (USN)

 |
| Army | 
* Niektoré zložky:
* Kategórie: Jednotky
* Príslušníci
* Základne

 |
| Marine Corps | 
* Kategórie: Jednotky
* Príslušníci
* Základne

 |
| Navy | 
* Kategórie: Jednotky
* Príslušníci
* Základne

 |
| Air Force | 
* Niektoré zložky: North American Aerospace Defense Command
* United States Air Forces in Europe – Air Forces Africa
* Kategórie: Jednotky
* Príslušníci
* Základne

 |
| Space Force | 
* Kategórie: Jednotky
* Príslušníci
* Základne

 |
| Coast Guard | 
* Kategórie: Jednotky
* Príslušníci
* Základne

 |
| ostatné | 
* Hodnosti

 |
**Banachov priestor**, pomenovaný podľa Stefana Banacha, je v matematike normovaný lineárny priestor, ktorý je navyše úplný. Banachove priestory sú jedným z centrálnych objektov záujmu funkcionálnej analýzy.

Definícia
---------

Banachov priestor je úplný normovaný lineárny priestor. To znamená, že Banachov priestor je lineárny priestor {\displaystyle V} nad poľom reálnych alebo komplexných čísel s normou {\displaystyle \|.\|}, v ktorom má každá cauchyovská postupnosť v indukovanej metrike {\displaystyle d(x,y)=\|x-y\|} limitu.

Príklady
--------

* Priestory {\displaystyle \mathbb {R} ^{n}} a {\displaystyle \mathbb {C} ^{n}} (všetky *n*-tice reálnych, resp. komplexných čísel) sú Banachove priestory v ľubovoľnej norme. Pokiaľ na priestoroch {\displaystyle \mathbb {R} ^{n}} a {\displaystyle \mathbb {C} ^{n}} definujeme euklidovskú normu

{\displaystyle \|x\|:={\sqrt {|x\_{1}|^{2}+\cdots +|x\_{n}|^{2}}},}
kde {\displaystyle x=(x\_{1},\ldots ,x\_{n})}, budú tieto priestory dokonca priestormi Hilbertovými.
* Priestor všetkých spojitých funkcií {\displaystyle f:[a,b]\rightarrow \mathbb {R} } s normou

{\displaystyle \|f\|\_{\infty }:=\max \_{t\in [a,b]}|f(t)|}
je Banachov.
* Pokiaľ na predchádzajúcom priestore definujeme normu

{\displaystyle \|f\|\_{1}:=\int \_{a}^{b}|f(t)|dt} alebo {\displaystyle \|f\|\_{2}:={\sqrt {\int \_{a}^{b}|f(t)|^{2}dt}},}
daný priestor už Banachov priestor nebude.
* Ak *X* je normovaný lineárny priestor a *Y* je Banachov priestor, potom priestor všetkých obmedzených lineárnych operátorov z *X* do *Y* s normou

{\displaystyle \|A\|:=\sup\{\|Ax\|:x\in X,\|x\|\leq 1\}}
je Banachov priestor. Špeciálne, duálny priestor *X\** k priestoru *X* je vždy Banachov, keďže v tomto prípade {\displaystyle Y=\mathbb {C} }.
* Ak *X* je Banachov priestor, tak aj ľubovoľný jeho uzavretý podpriestor je Banachov priestor.

Pozri aj
--------

* Hilbertov priestor
* Lebesgueov priestor

Zdroj
-----

*Tento článok je čiastočný alebo úplný preklad článku Banachův prostor na českej Wikipédii.*

Externé odkazy
--------------

* Banachov priestor - Wolfram MathWorld (po anglicky).
**Sarmati** (staršie: **Sarmatovia**) boli početný staroveký kmeňový zväz z iránskej jazykovej skupiny. Ich pôvodné sídla boli na území medzi Donom a Aralským jazerom. Ich predkami boli tzv. Sauromati (podľa Herodota), sami boli príbuzní so Skýtmi a mali s nimi rad spoločných znakov a prejavov: kočovný spôsob života, luk, šípy, krátky meč, spôsoby boja a i.

Od 4. storočia pred Kr. sa významnejšie podieľali na starovekých dejinách východnej Európy. Na konci 2. storočia pred Kr. ovládali južné Povolžie a časť Černomoria. Patrili k nim Arsovia, Alanovia, Jazykovia, Sauromati atď.

V priebehu 1. tisícročia celkom zmizli z histórie a zmiešali sa s pôvodnými etnikami vo východnej Európe. Matej Bel vo svojich Notíciách v kapitole o zemplínskej župe opisuje Rusínov ako potomkov Sarmatov vyznávajúcich starú vieru a udržiavajúcich pôvodné zvyky.

Iné projekty
------------

Commons
* Spolupracuj na Commons Commons ponúka multimediálne súbory na tému **Sarmati**

Zdroj
-----

* FILIT – zdroj, z ktorého pôvodne čerpal tento článok.
Bohovia Thanatos a Hypnos prenášajú Sarpédonovo mŕtve telo, červenofigúrový kratér, cca 515 pred Kr.
**Sarpédón** (starogr. *Σαρπηδών* – *Sarpédón*) je v gréckej mytológii syn najvyššieho boha Dia a Laodameie, dcéry Bellerofonta, alebo podľa inej verzie syn Euandra a Déidameie.

Diov syn Sarpédón bol vnuk lýkijskeho kráľa Sarpédóna. Keď Achájci napadli Tróju, zúčastnil sa trójskej vojny ako spojenec Trójanov. V bojoch potom preukazoval chrabrosť a odvahu. Za život mu vďačil hlavný veliteľ trójskeho vojska Hektor, ktorého zachránil potom ako ho Aias omráčil balvanom. Pri útoku na achájsky tábor vlastnoručne strhol cimburie z hradby.

Podľa antického autora Hygina v boji zabil achájskych bojovníkov Tlépolema a Antifa. Bol aj účastníkom pohrebných hier na počesť trójskeho princa Parida, kde súťažil v behu. Sarpédón vojnu neprežil, v hrdinskom boji zomrel rukou Patrokla, priateľa najväčšieho achájskeho hrdinu Achillea.

Zeus mal Sarpédona najradšej zo svojich pozemských synov. Keď Sarpédón bojoval s Patroklom, chcel ho záchrániť tak, že sa pokúsil zmeniť jeho určený osud. Proti osudu bol však aj najvyšší boh bezmocný. Zachránil ho teda aspoň po smrti. Bohu smrti Thanatovi a bohu spánku Hypnovi prikázal, aby jeho telo odniesli do rodnej Lýkie, kde ho potom pochovali.

Referencie a bibliografia
-------------------------

1. ↑  Homér, *Iliada*, 6,191.
2. 1 2 3 4  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 418-419.
3. ↑  Diodoros, *Bibliotheca historia*, 5,79,3.
4. ↑  Hyginus, *Fabulae* 115.
5. ↑  Hyginus, *Fabulae* 273.
6. 1 2  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 344.
Vodná nádrž Harmónia
**Vištucký potok** je potok v Podunajskej nížine, preteká územím okresov Pezinok a Senec. Je to ľavostranný prítok Stoličného potoka, meria 21 km a je tokom IV. rádu. Horný tok v Malých Karpatoch sa niekedy označuje ako *Kamenný potok* a napája malú vodnú nádrž pri osade Piesok a vodnú nádrž Harmónia pri rovnomennej osade. Na území tejto osady sa sprava oddeľuje vedľajšie rameno, ktoré sa na južnom okraji rekreačnej zástavby spája s tokom Stoličného potoka. Na dolnom toku preteká intenzívne využívanou poľnohospodárskou krajinou, napája vodnú nádrž Vištuk. Medzi obcami Báhoň a Čataj sa koryto výraznejšie vlní a do Stoličného potoka ústi v oblasti hustej siete upravených vodných tokov.

*Prameň:* v Malých Karpatoch na severnom svahu Veľkej homole (709,2 m n. m.) v nadmorskej výške okolo 570 m n. m. v lokalite Zbojnícke

*Smer toku:* od prameňa najprv na sever, následne sa dvakrát esovito stáča a pokračuje na východ, potom vytvára menší oblúk ohnutý na sever a stáča sa na juhovýchod, pri obci Vištuk tečie na krátkom úseku na východ, ďalej pokračuje až k obci Báhoň na juhovýchod, odtiaľ až po Veľký Grob na juhojuhovýchod a za obcou pokračuje k ústiu východojuhovýchodným smerom

*Geomorfologické celky:* 1.Malé Karpaty, podcelok Pezinské Karpaty, časť Homoľské Karpaty, 2.Podunajská pahorkatina, podcelok Trnavská pahorkatina, časti Podmalokarpatská pahorkatina a Trnavská tabuľa, 3.Podunajská rovina, podcelok Uľanská mokraď

*Prítoky:* zľava dva prítoky z juhovýchodného svahu Modranskej Baby (646 m n. m.), Poľný kanál, Dubovský potok, prítok z oblasti Kamenice a z oblasti Hájskeho; sprava prítok spod Tisových skál a z oblasti Červeného

*Ústie:* do Stoličného potoka juhovýchodne od obce Veľký Grob v nadmorskej výške okolo 122 m n. m.

*Obce:* severný okraj mesta Modra (časti Piesok, Harmónia a Kráľová), Vištuk, Báhoň, Kaplna, Igram, Čataj a Veľký Grob

Iné projekty
------------

Commons
* Spolupracuj na Commons Commons ponúka multimediálne súbory na tému **Vištucký potok**

| * z
* d
* u
Vodné toky v povodí **Stoličného potoka** |
| --- |
| *Stoličný potok* → *Čierna voda* → *Malý Dunaj* → *Váh* → *Dunaj* |
| Vodné toky | Barvinský potok · Boldog-Sládkovičovo · Bučanka · Čatajský potok · Dubovský potok · Hruškový potok · Jurkov kanál · Kamenný potok · Močiarny kanál · Nový kanál · Poľný kanál · Procházkov potok · Reca-Úľany · **Stoličný potok** · Tarnocký kanál · Trniansky potok · **Vištucký potok** · Žliabok |
| Vodné plochy | Pustoúľanske rybníky · Tarnocký rybník · vodná nádrž Modra · vodná nádrž Blatné · vodná nádrž Harmónia · vodná nádzrž Kučišdorf · vodná nádrž Šenkvice · vodná nádrž Vištuk · vodná nádrž Zadný Šúr |
**Muchotrávka hrubá** (*Amanita excelsa*) je jedlá huba z čeľade muchotrávkovitých (*Amanitaceae*).

Opis
----

Klobúk je 5 – 15 cm široký (niekedy až 20 cm široký), za mladi polguľovito klenutý, neskôr plocho klenutý až celkom plochý, sivý alebo sivohnedý, na okraji hladký, neryhovaný, na celom povrchu husto pokrytý belavými alebo sivastými zvyškami celkovej plachtičky. Lupene sú 6 – 12 mm široké, husté, biele alebo belavé. Hlúbik je 5 – 12 cm dlhý a 2 – 4,5 cm hrubý, vylomiteľný, valcovitý, dolu zakončený zhrubnutou zahrotenou hľúzou. Na povrchu je biely, alebo sivastý, nad bielym mohutným ryhovaným prsteňom zbrázdený, pod ním hladký alebo rozpukaný na šupinky. Dužina je biela, iba pod pokožkou klobúka v strednej časti niekedy sivastá, má výrazný pach po reďkovke a miernu chuť. Výtrusy sú krátko elipsoidné, hladké, bezfarebné, veľké 9–10 × 7–8 μm. Výtrusný prach je biely.

Výskyt
------

Muchotrávka hrubá rastie v lete a na jeseň (od júla do októbra) v ihličnatých i listnatých lesoch, najmä na piesočnatých pôdach, na okrajoch smrečín a inde. Rastie aj za dlhšie trvajúceho sucha. U nás je všade dosť rozšírená.

Praktický význam
----------------

Muchotrávka hrubá nie je jedovatá a je dosť hubárov, ktorí ju zbierajú. Aj keď je jedlá, chuť má podpriemernú (lepšia je len v polievke). Jej zber a konzum možno odporučiť iba tomu, kto ju spoľahlivo pozná a odlišuje od jedovatých druhov muchotrávok. Ostatne rastie v období hlavnej hubárskej sezóny, keď sa dá nazbierať dosť iných, spoľahlivo určiteľných a chutnejších húb.

Možnosť zámeny
--------------

Možno ju zameniť s prudko jedovatou muchotrávkou tigrovanou, ktorá však má ryhovaný okraj klobúka, ináč tvarovanú hľuzu (naspodku nie je zahrotená), neryhovaný prsteň. Ešte väčšmi hrozí zámena s prudko jedovatou muchotrávkou tigrovanou jedľovou, ktorá má podobné znaky ako typická muchotrávka tigrovaná, ibaže jej klobúk je spravidla tmavohnedý, na okraji neryhovaný a hlúbik naspodku repovito zahrotený (dvoma poslednými znakmi sa teda neodlišuje od muchotrávky hrubej).

Galéria
-------

* mladé plodnicemladé plodnice
* lepene a prstenec plodnicelepene a prstenec plodnice
* staršia plodnicastaršia plodnica
* typické znaky plodnicetypické znaky plodnice

Referencie
----------

1. 1 2 3  Mirko Svrček, Bohumil Vančura. *Huby*. Bratislava : Príroda, 1987. 64-021-87. S. 204.
2. 1 2 3  Aurel Dermek. *Atlas našich húb*. Bratislava : Obzor, 1983. 65-001-83. S. 244.
3. 1 2  Antonín Příhoda. *Hubárov rok*. Bratislava : Príroda, 1973. 64-127-73. S. 175.
4. 1 2  Aurel Dermek. *Huby lesov, polí a lúk*. Martin : Osveta, 1985. 70-003-85. S. 264.
5. 1 2  Ladislav Hagara. *Atlas húb*. Martin : Osveta, 1987. 70-042-87. S. 294.

Iné projekty
------------

Commons
* Spolupracuj na Commons Commons ponúka multimediálne súbory na tému **Muchotrávka hrubá**
**Muchotrávka červenkastá** (*Amanita rubescens*) je jedlá huba z čeľade muchotrávkovitých (*Amanitaceae*).

Opis
----

Muchotrávka červenkastá má väčšinou mohutné plodnice. Klobúk je 5 – 15 cm široký, za mladi takmer guľovitý, neskôr polguľovito klenutý, v dospelosti plochý, hrubo mäsitý, spočiatku bledoružový, potom mäsovoružový až červenohnedý, nepravidelne pokrytý belavými alebo mäsovohnedastými zvyškami celkovej plachtičky, na okraji zreteľne alebo nezreteľne ryhovaný. Lupene sú 6 – 12 mm široké, husté, najprv biele, neskôr červeno alebo červenohnedo škvrnité. Hlúbik je biely až ružovkastý, 6 – 18 cm dlhý a 1,5 – 4 cm hrubý, vylomiteľný, valcovitý, dolu hrubší, zakončený zahrotenou hľúzou, pokrytou niekoľkými radmi malých plochých bradaviek, v mladosti je plný, potom špongiovito vypchatý až nakoniec má prerušovanú, prípadne súvislú dutinu. Na hlúbiku je veľký ovisnutý prsteň, ktorý je biely alebo ružovkastý, na vrchnej strane s viac alebo menej výraznými ryhami. Dužina má slabú vôňu a najprv príjemnú chuť, ktorá je po chvíli akoby škrabľavá. Výtrusy sú elipsovité, hladké, bezfarebné, veľké 8–9 × 5,5–7 μm. Výtrusný prach je biely.

Výskyt
------

Muchotrávka červenkastá rastie v listnatých aj v ihličnatých lesoch. Plodnice sa zjavujú takmer vždy vo veľkom množstve od júna do novembra. U nás je všade dosť rozšírená (často i za suchšieho počasia). Nájdeme ju v najteplejších oblastiach, napr. v suchých dubinách na južnom Slovensku aj v najdrsnejších horských polohách v smrečinách, ako aj na rašeliniskách. Často rastie aj mimo lesa, v parkoch, lipových alejach a inde.

Praktický význam
----------------

Je to vynikajúca jedlá huba vhodná na ľubovoľnú úpravu začerstva (polievok, omáčok, praženíc, iba na sušenie nie je vhodná), mladé ešte uzavreté plodnice sú veľmi chutné aj v octovom náleve.

Možnosť zámeny
--------------

Možná je zámena so sivo sfarbenou, jedlou, no nechutnou muchotrávkou hrubou, ale aj s prudko jedovatou muchotrávkou tigrovanou, ktorá však má hladký, neryhovaný prsteň a voľnú pošvu na hlúbiku. Najnápadnejším poznávacím znakom muchotrávky červenkastej je vínovočervené sfarbenie dužiny v rozkrojenej spodnej časti hlúbika.

Galéria
-------

* mladá plodnicamladá plodnica
* lepene a prstenec plodnicelepene a prstenec plodnice
* staršia plodnicastaršia plodnica
* vľavo muchotrávka červenkastá a vpravo jedovatá muchotrávka tigrovanávľavo muchotrávka červenkastá a vpravo jedovatá muchotrávka tigrovaná

Referencie
----------

1. 1 2  Mirko Svrček, Bohumil Vančura. *Huby*. Bratislava : Príroda, 1987. 64-021-87. S. 205.
2. 1 2  Aurel Dermek. *Huby lesov, polí a lúk*. Martin : Osveta, 1985. 70-003-85. S. 262.
3. 1 2 3  Antonín Příhoda. *Hubárov rok*. Bratislava : Príroda, 1973. 64-127-73. S. 172.
4. ↑  Aurel Dermek. *Atlas našich húb*. Bratislava : Obzor, 1983. 65-001-83. S. 238.
5. 1 2 3  Ladislav Hagara. *Atlas húb*. Martin : Osveta, 1987. 70-042-87. S. 292.

Iné projekty
------------

Commons
* Spolupracuj na Commons Commons ponúka multimediálne súbory na tému **Muchotrávka červenkastá**
**Smerovací protokol** je protokol, ktorý sa používa medzi smerovačmi (routrami) na výmenu informácií o tom, ako správne vyberať cestu z jednej siete do druhej a ako najjednoduchšie vytvárať cesty medzi dvoma hostiteľmi. Správny výber cesty sa vyhodnocuje pomocou smerovacích algoritmov.

Každý smerovač má na začiatku informácie len o sietiach, do ktorých je pripojený priamo. Pomocou týchto protokolov si smerovače vymieňajú informácie, ktorou cestou sa dostanú do akej siete. Smerovače tak dokážu mať prehľad o kompletnej topológii siete.

Smerovacie protokoly sa delia do troch hlavných kategórii:

* Distance-vector
* Link-state
* Path-vector

Rozlišujú sa hlavne v spôsobe, ako zabraňujú smerovacím slučkám, ako určujú metriku, ako si vyberajú najlepšiu cestu v závislosti od celkovej ceny spojenia, ako dlho trvá všetkým smerovačom v sieti, kým majú prehľad o celej sieti atď.

Ďalšie delenie je podľa ich primárneho určenia. Určité protokoly sa používajú len na smerovačoch v autonómnych systémoch (vnútorných sietiach), tie sa nazývajú **Interior Gateway Protocol** (IGP). Ostatné sa používajú medzi smerovačmi medzi oddelenými autonomnými systémami (napríklad medzi peeringovými centrami, alebo iné smerovače v Internete), nazývajú sa **Exterior Gateway Protocol** (EGP).

Príklady
--------

### Distance-vector

* EIGRP (Enhanced Interior Gateway Routing Protocol) / **IGP**
* IGRP (Interior Gateway Routing Protocol) / **IGP**
* RIP (Routing Information Protocol) / **IGP**

### Link-state

* OSPF (Open Shortest Path First) / **IGP**
* IS-IS (Intermediate System to Intermediate System) / **IGP**

### Path-vector

* BGP (Border Gateway Protocol) / **EGP**
**Maquiladora** alebo **maquila** (šp. maquila = poplatok za mletie; cudzie útraty) je montážny podnik v severnom Mexiku a Strednej Amerike, v ktorom sa montujú importované dielce alebo polotovary, čím sa vyrábajú hotové alebo takmer hotové tovary, ktoré sa potom exportujú.

Pojem sa spája s vytvorením Severoamerického pásma voľného obchodu NAFTA. V súčasnosti v týchto továrňach (je ich vyše 3 000) pracuje viac ako 1 milión Mexičanov. Väčšinou ide o továrne, ktoré produkujú súčiastky na export do USA. Na rozdiel od USA a Kanady je pracovná sila v Mexiku veľmi lacná. Okrem toho nízke, prípadne žiadne, clá a ďalšie poplatky spojené s obchodovaním cez hranice podporujú rast ziskov nadnárodných korporácií. Väčšina maquiladoras leží v tesnej blízkosti mexicko-americkej hranice.

Maquiladoras sú často vo vlastníctve amerických, japonských a európskych firiem, kde pracujú často mladé ženy za hodinovú mzdu 50 amerických centov 9 hodín denne 6 dní v týždni. Napriek týmto negatívnym javom prispela NAFTA k určitým zlepšeniam. V niektorých továrňach sa zlepšili pracovné podmienky zamestnancov spolu s platmi. Napríklad kvalifikovaní pracovníci v textilných maquiladoras dostávajú 1-2 USD za hodinu, pričom pracujú v moderných klimatizovaných priestoroch.

Po prvýkrát sa o maquiladoras začalo hovoriť v 60. rokoch 20. storočia. V polovici 90. rokov bolo vytvorených približne 2000 maquiladoras, v ktorých pracovalo takmer pol milióna pracovníkov. Počas niekoľkých nasledujúcich rokov sa ich počet takmer zdvojnásobil a počet pracujúcich vzrástol viac ako dvakrát.

Maquiladoras sú primárne orientované na produkciu elektronických zariadení, odevov, plastov, nábytku, domácich spotrebičov, autosúčiastok. 90 % tovarov vyprodukovaných v maquiladoras je exportovaných na sever do USA.

Niektoré maquiladoras majú nepriaznivý vplyv na životné prostredie. Vzhľadom na vonkajšie zákony týkajúce sa ochrany životného prostredia v Mexiku, niektoré továrne sú zodpovedné za významné priemyselné znečisťovanie a poškodzovanie životného prostredia v oblasti regiónu severného Mexika.

V posledných rokoch však niektoré maquiladoras stratili svoje čaro pre zahraničných investorov. Podľa dostupných správ viac ako 500 tovární sa muselo v priebehu 90. rokov 20. storočia zavrieť, čím došlo k zrušeniu niekoľko stotisíc pracovných miest. Všetko sa to deje v prospech Číny, kde sa mzda pohybuje v niektorých továrňach vo výške 25 amerických centov za hodinu. Čína tak potvrdzuje a posilňuje svoju úlohu svetovo najlacnejšieho dodávateľa súčiastok.
Súradnice: 4°31′30″J 129°52′17″V﻿ / ﻿4,52500°J 129,87139°V﻿ / -4.52500; 129.87139

**Banda Api** je ostrov vulkanického pôvodu, nachádzajúci sa v severovýchodnej časti Bandského mora. Ostrov je vlastne vyčnievajúci okraj 7 km širokej kaldery, tvorený je prevažne bazaltovými a ryodacitovými horninami. Vulkán je pomerne aktívny, jeho erupcie sú dobre zdokumentované už od konca 16. storočia, nakoľko ostrov bol dôležitou lokalitou v holandských a portugalskom obchodníkov s korením. Za toto obdobie ich bolo zaznamenaných vyše 20, väčšina z nich bola pomerne slabá, strombolského typu. Vulkanickým centrom bol kráter *Gunung Api* nachádzajúci sa v centrálnej časti ostrova. V rokoch 1609, 1632, 1690 a naposledy 9. mája 1988 však erupcie dosiahli oveľa väčšiu intenzitu, sprevádzanú výlevmi láv a vyžiadali si aj obete na životoch.

Iné projekty
------------

Commons
* Spolupracuj na Commons Commons ponúka multimediálne súbory na tému **ostrov Banda Api**.

Externé odkazy
--------------

* www.volcano.si.edu - ostrov Banda Api na Global Volcanism Program (po anglicky)
**Ždiarny potok** je potok na Horehroní, vo východnej časti okresu Brezno. Je to pravostranný prítok Hrona, meria 7,2 km a je tokom III. rádu.

Prameň
------

Pramení v Nízkych Tatrách, v geomorfologickom podcelku Kráľovohoľské Tatry, na južnom svahu Strednej hole (1 875,9 m n. m.) v nadmorskej výške približne 1 500 m n. m.

Opis toku
---------

Najprv tečie juhozápadným smerom až po sútok s prítokom (1 131,8 m n. m.) prameniacim na južnom svahu Orlovej (1 840,4 m n. m.) a odtiaľ pokračuje na juh cez lokalitu Ždiarny les. Na strednom toku sa výrazne esovito stáča, prechodne tečie viac smerom na JJZ, potom znovu na juh a vstupuje do Horehronského podolia, do geomorfologického podcelku Heľpianske podolie. Tu sa najprv oblúkom stáča na západ, sprava priberá prítok z juhovýchodného úpätia Ždiarnej (1 192,0 m n. m.), vzápätí ďalší pravostranný prítok z južného úpätia Ždiarnej a pokračuje juhozápadným smerom. Napokon podteká železničnú trať č. 172 i štátnu cestu č. 66 a juhovýchodne od Pohorelskej Maše ústi v nadmorskej výške cca 703 m n. m. do Hrona.

Referencie
----------

1. ↑   *Názvy vodných tokov* [online]. Bratislava: Úrad geodézie, kartografie a katastra SR, [cit. 2022-09-10]. Dostupné online.
2. ↑   *Mapový portál HIKING.SK* [online]. Denník N, [cit. 2022-09-10]. Dostupné online.

  


| * z
* d
* u
Vodné toky v povodí Hrona (od prameňa po Hronec) |
| --- |
| 
* Bartková
* Brezinka
* Čeremka
* Dudlavá
* Dudlavka
* Handulín
* Havraník (prítok Hrona, Šumiac)
* Havraník (prítok Hrona, Vaľkovňa)
* Heľpiansky potok
* Hlboký potok
* Hnilec
* Homoľa
* Hronček
* **Hronec**
* Hučanské
* Kopanický potok
* Kováčovský potok
* Krivuľa
* Krivý potok
* Nehovo
* Oravcová
* Postaľ
* **Rácov**
* Skalnistý potok
* Skalný potok
* Stračaník
* Strundžanícky potok
* Sviniarka
* Šumiacky potok
* Trsteník
* Úplazový potok
* Zubrovica
* Ždiarny potok
* Župkov

 |
| 
Súvisiaca šablóna
Vodné toky v povodí Hrona (2. časť)
 |